b'\n_START_ARTICLE_\nMemex\n_START_SECTION_\nOr\xc3\xadgens\n_START_PARAGRAPH_\nVannevar Bush es trobava estupefacte per "la creixent muntanya d\'investigacions" a la que havien d\'enfrontar-se els treballadors en tots els camps. Bush es va adonar que el nombre de publicacions ja havia crescut molt m\xc3\xa9s enll\xc3\xa0 de la nostra capacitat d\'aprofitar realment la informaci\xc3\xb3 acumulada._NEWLINE_La soluci\xc3\xb3 a aquest problema es trobaria si es resolgu\xc3\xa9s el que ell va denominar "l\'assumpte de la selecci\xc3\xb3" (la recuperaci\xc3\xb3 de la informaci\xc3\xb3). Quan dades de qualsevol tipus s\'emmagatzemaven en aquella \xc3\xa8poca, es feia amb \xc3\xadndexs, amb un ordre alfab\xc3\xa8tic o num\xc3\xa8ric, i la informaci\xc3\xb3 es localitzava seguint-li la pista a trav\xc3\xa9s de classes i subclasses. Aix\xc3\xad doncs, havien de tindre una s\xc3\xa8rie de regles per a localitzar-la, que sovint resultaven inc\xc3\xb2modes i enutjoses. I una vegada la trob\xc3\xa0vem, havien de tornar a eixir del sistema i triar una ruta nova._NEWLINE_Per\xc3\xb2, la ment humana no funciona aix\xc3\xad. Actua  per mitj\xc3\xa0 de l\'associaci\xc3\xb3, \xc3\xa9s a dir, quan troba un element al seu abast, instant\xc3\xa0niament passa al seg\xc3\xbcent, que es troba suggerit per l\'associaci\xc3\xb3 de pensaments, mitjan\xc3\xa7ant una intricada xarxa de senders d\'informaci\xc3\xb3 localitzats a les c\xc3\xa8l\xc2\xb7lules del cervell.\n_START_SECTION_\nSolucions\n_START_PARAGRAPH_\nPer a alliberar-nos dels confinaments d\'inadequats sistemes de classificaci\xc3\xb3 i permetre seguir la nostra tend\xc3\xa8ncia natural a "la selecci\xc3\xb3 per associaci\xc3\xb3, i no mitjan\xc3\xa7ant \xc3\xadndexs", Vannevar Bush proposa llavors el dispositiu "Memex", capa\xc3\xa7 de portar a terme d\'una manera m\xc3\xa9s eficient i m\xc3\xa9s semblant a la ment humana, la manipulaci\xc3\xb3 de fets reals i de ficci\xc3\xb3. Segons explica: "Un memex \xc3\xa9s un dispositiu en el qual una persona guarda els seus llibres, arxius i comunicacions, dotats de mecanismes que permeten la consulta amb gran rapidesa i flexibilitat. \xc3\x89s un accessori o suplement \xc3\xadntim i ampliat de la seua mem\xc3\xb2ria".\n_START_SECTION_\nFuncionament i caracter\xc3\xadstiques\n_START_PARAGRAPH_\nEs tractava d\'un aparell d\'\xc3\xbas individual  privat que emmagatzemava llibres, arxius i comunicacions com fan les biblioteques, per\xc3\xb2 la seua cerca \xc3\xa9s mecanitzada i r\xc3\xa0pida._NEWLINE_El que Bush veia mentalment \xc3\xa9s en part un PC contemporani i en part un sofisticat programa d\'hipertext. La manera que descriu l\'\xc3\xbas del seu Memex \xc3\xa9s una descripci\xc3\xb3 perfecta de com un lector contemporani es mou per l\'hipertext: "...construeix un cam\xc3\xad a trav\xc3\xa9s del laberint de materials disponibles seguint el seu propi inter\xc3\xa8s."_NEWLINE_A m\xc3\xa9s de cercar i recuperar informaci\xc3\xb3, el Memex tamb\xc3\xa9 permetia al lector "afegir notes als marges i comentaris", valent-se d\'un possible tipus de fotografia seca; i fins i tot podria fer-lo amb un sistema d\'agulles, com el tel\xc3\xa8graf que es veu avui dia en les sales d\'espera de les estacions del ferrocarril, igual que si tinguera la p\xc3\xa0gina f\xc3\xadsica davant d\'ell._NEWLINE_D\'aquest aspecte crucial criden l\'atenci\xc3\xb3 dues coses: primer, Bush est\xc3\xa0 conven\xc3\xa7ut de la necessitat d\'anotar, durant la lectura, els pensaments transitoris i les reaccions al text. Amb aquest \xc3\xa8mfasi, el que fa Bush \xc3\xa9s redefinir el concepte de lectura com un proc\xc3\xa9s actiu que implica escriptura. I, segon, la refer\xc3\xa8ncia al lector perspica\xc3\xa7 i actiu, que pot anotar un text "igual que si tinguera la p\xc3\xa0gina f\xc3\xadsica davant d\'ell", testifica la necessitat de concebre un text m\xc3\xa9s virtual que f\xc3\xadsic. Una de les coses m\xc3\xa9s curioses sobre la posici\xc3\xb3 de Bush \xc3\xa9s com utilitza les limitacions d\'una forma de text per a idear una tecnologia nova, i com aquesta ens duu, al seu torn, a una concepci\xc3\xb3 totalment nova del text._NEWLINE_No s\xc3\xb3n solament les seues capacitats per a recuperar la informaci\xc3\xb3 i anotar-la, sin\xc3\xb3 tamb\xc3\xa9 el seu sistema d\'\xc3\xadndex "per associaci\xc3\xb3", que els actuals sistemes de l\'hipertext denominen nexe, "la idea b\xc3\xa0sica del qual \xc3\xa9s la capacitat de qualsevol article per a, al seu torn, seleccionar, immediata i autom\xc3\xa0ticament, altre article" (un exemple per a descriure aix\xc3\xb2 seria utilitzar Google per a cercar una paraula, obtenir una llista de resultats, i aleshores usar "obrir en una finestra nova" al cercador i visitar cada finestra seq\xc3\xbcencialment)._NEWLINE_Bush ens fa una descripci\xc3\xb3 de com els lectors crearien "trajectes infinits" amb aquestos nexes: "A l\'elaborar un trajecte, l\'usuari primer li d\xc3\xb3na un nom, despr\xc3\xa9s introdueix dit nom en el seu llibre de codis i ho tecleja en el teclat. Davant d\'ell estan els dos articles que han d\'unir-se projectats en dues superf\xc3\xadcies de visionat adjacent. Sota ells, hi ha uns espais per a codis en blanc i un punter per a designar-los. L\'usuari nom\xc3\xa9s ha de tocar una tecla i els dos articles es troben units. En cada espai per a codis consta el codi pertinent del codi associat. Tamb\xc3\xa9 en l\'espai per a codis, per\xc3\xb2 sense que es veja, hi ha una s\xc3\xa8rie de punts que seran llegits per una c\xc3\xa8l\xc2\xb7lula fotoel\xc3\xa8ctrica; aquests indiquen, amb la seua posici\xc3\xb3 relativa, el nombre d\'\xc3\xadndex de l\'altre article. M\xc3\xa9s endavant, cada vegada que es visione un dels articles, l\'altre podr\xc3\xa0 ser recuperat amb simplement estr\xc3\xa8nyer un bot\xc3\xb3 situat sota corresponent codi"._NEWLINE_La incre\xc3\xafble premonit\xc3\xb2ria descripci\xc3\xb3 que fa Bush de com l\'usuari del Memex crea i despr\xc3\xa9s segueix trajectes solament pot equiparar-se al seu reconeixement crucial que aquests trajectes mateixos constitueixen una nova forma de textualitat i fins i tot d\'escriptura. Com ell mateix ho explica: "quan s\'han unit nombrosos articles per a formar un trajecte... \xc3\xa9s exactament com si s\'hagueren reunit articles f\xc3\xadsics des de fonts molt distants, i l\'hi haguera enquadernat junts per a formar un llibre nou." I afig: "de fet, va fins i tot m\xc3\xa9s lluny, ja que cada article pot estar unit en nombrosos trajectes alhora", i, aix\xc3\xad, cada bloc de text, imatge o altra informaci\xc3\xb3 pot formar part de diversos llibres.'